חוק בתי המשפט (תיקון מס' 92), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2691, עמ' 169, 2018-02-15T00:00:00+02:00
תיקון מס' 92 קובע כי תוקם מחלקה כלכלית בבית המשפט המחוזי בחיפה, בנוסף למחלקה הכלכלית שבבית המשפט המחוזי בתל אביב-יפו. שתי המחלקות ידונו ב"עניין כלכלי" כהגדרתו בסעיף 42א לחוק בתי המשפט [נוסח משולב], התשמ"ד-1984, ככל שהעניין מצוי בסמכותן המקומית, וכן יידונו בתובענות לפי פרק ג לחוק לקידום התחרות ולצמצום הריכוזיות, התשע"ד-2013, גם אם העניין אינו בסמכותן המקומית; "עניין כלכלי – מינהלי", כהגדרתו בסעיף 42א לחוק, ימשיך להיות נדון בפני המחלקה הכלכלית בתל אביב-יפו בלבד.